stanford-oval/wikipedia huggingface dataset:
GMO-keskustelu
Geenimuuntelun vastustajien arvostelu > Vandalismi ja terrorismi GMO-vastustajien puolelta

Euroopassa (erityisesti Ranskassa, Saksassa, Sveitsissä ja Britanniassa) 80 akateemisten tai valtiollisten tutkimusinstituuttien lähinnä GM-lajikkeiden turvallisuutta tutkivaa koeviljelmää on tuhottu. Joissain tapauksissa on myös käytetty väkivaltaa ihmisiä tai muuta omaisuutta vastaan sekä uhkailtu. Eräälle tuhotulle viljelmälle jätettiin tieteenvastainen juliste: "Riisutaan tutkijoiden naamiot, tyhjennetään laboratoriot."
Maan vapautusrintama, Greenpeace ja muut ovat vandalisoineet GMO-tutkimusta ympäri maailmaa.
Joulukuussa 1999 geenimuuntelun vastustajat polttivat Michiganin valtionyliopiston biotekniikkalaboratorion. Tämä tuhosi vuosien työn ja 400 000 euron arvosta kiinteistöjä.
Vuonna 2011 Greenpeace maksoi korvaukset, kun sen jäsenet murtautuivat australialaisen tiedejärjestön tiloihin ja tuhosivat matalaglykokeenisen vehnäviljelmän, jonka oli tarkoitus auttaa diabeteksesta kärsiviä ihmisiä. Tuomari Hilary Penfold syytti Greenpeacea tuoreiden jäsentensä käyttämisestä ehdottomien vankeusrangaistuksen välttämiseksi.
Vuonna 2013 vandalisoitiin kansainvälisen riisintutkimusinstituutin kultaisen riisin koeviljelmä juuri ennen kuin kokeen piti valmistua. Tutkijat valittivat tästä naisille ja lapsille koituvaa hirvittävää kärsimystä. Kultainen riisi voisi estää A-vitamiinin puutetta, joka Helen Keller Internationalin mukaan tappaa ja sokeuttaa satojatuhansia lapsia joka vuosi.
Entinen GMO-vastustaja Mark Lynas raportoi Slate-lehdessä, että mielenosoituksesta karkasi äärivasemmistolaisen KMP-ryhmän johtama aktivistijoukko tuhoamaan viljelmiä toisten mielenosoittajien tyrmistykseksi.
Greenpeacen perustaja ja ex-puheenjohtaja tri Patrick Moore syyttää Greenpeacea rikoksista ihmisyyttä vastaan, koska sen ja muiden geenimuunteluvastustus on johtanut 8 miljoonan lapsen sokeutumiseen ja kuolemaan A-vitamiinin puutteessa, vaikka tämä olisi voitu estää. Greenpeacen johtaja puolustautui todistamattomalla väitteellä geenimuuntelun vaaroista. Kultainen riisi on alun perin saksalaisten yliopistotutkijoiden hanke kehitysmaiden lasten pelastamiseksi. Se on paljon pillereitä kustannustehokkaampi tapa parantaa A-vitamiinin saantia. Suuryritykset ovat lahjoittaneet ilmaiseksi lisenssit menetelmille, joita hanke tarvitsee.
Osmo Soininvaara kertoo, että hänen ministerikautensa ainoa tilanne, johon piti hankkia turvamiehet paikalle, oli hänen järjestämänsä avoin seminaari geenimuuntelusta. Soininvaaran mukaan tämä kuvaa kysymyksen tulehtuneisuutta.
Aiheesta muualla

Bioteknologia.info, Tekesin geenimuuntelutietopankki, joka käsittelee sekä hyötyjä että ongelmia.
Muuntogeeniset tuotteet – Ruokavirasto
Helsingin yliopiston kasvinjalostuksen dosentti Jussi Tammisolan sivusto kasvinjalostuksesta ja geenitekniikasta. Tammisola on opettanut vuosikymmeniä kasvinjalostusta ja geenimuuntelua Helsingin yliopistossa.
FT, solubiologi Liisa Kuusipalon sivusto, jolla on kriittistä tietoa geenimuuntelusta. Sivuillaan Kuusipalo kirjoittaa väitelleensä Itä-Afrikan kalojen evoluutiosta ja "tekevänsä työkseen" "koeputkilapsia". Geenitekniikan kritiikkiä hän kutsuu harrastuksekseen.
Aiheesta muualla > Uutisia

YK:n elintarvike- ja maatalousjärjestön GMO-uutisia (englanniksi) (ranskaksi) (espanjaksi) (kiinaksi) (arabiaksi)
GMO-aiheinen uutistietopankki New Scientist -lehden verkkopalvelussa (englanniksi)
The GM genocide: Thousands of Indian farmers are committing suicide after using genetically modified crops
Aiheesta muualla > Säädöksiä

Suomen geenitekniikkalaki 17.3.1995/377
Euroopan parlamentin ja neuvoston geenimuunneltuja organismeja koskeva direktiivi 2001/18/EY
Aiheesta muualla > GMO-kriittistä järjestötoimintaa

Kansalaisten Bioturvayhdistyksen verkkosivut
GMO-vapaa Suomi -kampanjan verkkosivut
Kenialaiset tutkailivat muunneltua Bt-maissia kasvavaa peltoa.
Volbeat

| Volbeat |
| --- | --- |

 Volbeat vuonna 2013.
Tiedot
Toiminnassa:  2001–
Tyylilaji:  hard rock, rockabilly, groove metal, heavy metal
Kotipaikka:   Kööpenhamina
Laulukieli:  englanti
Jäsenet:  Michael Poulsen, laulu, kitara   Kaspar Boye Larsen, basso   Jon Larsen, rummut  
Entiset jäsenet:  Rob Caggiano, kitara    Franz ”Hellboss” Gottschalk, kitara   Teddy Vang, kitara   Thomas Bredahl, kitara   Anders Kjølholm, basso  
Levy-yhtiö:  Rebel Monster Records   Mascot Records  
Aiheesta muualla
Kotisivut
Infobox OKNimi-testi OK: 
Volbeat on tanskalainen heavy metal -yhtye, joka perustettiin vuonna 2001 Michael Poulsenin aiemman tunnetun Dominus-yhtyeen lopetettua. Volbeat soittaa metallia ja rockia, joissa erottuu 1950-luvun rock and rollin vaikutus. Laulaja-kitaristi Michael Poulsen onkin maininnut vaikuttajikseen muun muassa Elvis Presleyn ja Johnny Cashin. Bändin levyjä on myyty maailmanlaajuisesti yli 3 miljoonaa kappaletta.
Volbeat julkaisi vuoden parhaaksi palkitun esikoisalbuminsa 6. elokuuta 2005 muutaman demon jälkeen. Lisäksi yhtye on palkittu myös vuoden 2003 tulokkaana. Yhtyeen kappaleita on ollut sekä Ruotsin että Ranskan 30 soitetuimman kappaleen listoilla, ja yksi kappale löytyy myös tanskalaisen lumilautailuelokuva Frostin taustamusiikeista. Volbeatin vuonna 2008 julkaistu albumi Guitar Gangsters & Cadillac Blood nousi heti ilmestyttyään Suomen listaykköseksi. Albumilistan ykköseksi ylsi myös yhtyeen neljäs albumi, Beyond Hell / Above Heaven, jolta löytyy muun muassa Suomen radiokanavilla runsaasti soittoaikaa saanut single ”Fallen”. Albumi on saanut myös paljon kehuja.
Tammikuussa 2013 yhtye ilmoitti, että sen uusin levy tultaisiin julkaisemaan keväällä 2013 kantaen nimeä Outlaw Gentlemen & Shady Ladies. Myöhemmin yhtye ilmoitti tarkaksi julkaisupäivämääräksi 8. huhtikuuta 2013. Samalla bändin uudeksi kitaristiksi ilmoitettiin entinen Anthraxin kitaristi Rob Caggiano. Poulsen kommentoi tilannetta: "Kaikki sujui Robin kanssa studiossa niin hyvin, että päätimme pitää hänet. Oikeastaan menimme studioon äänittämään uutta albumia kolmena jäsenenä ja yhtenä ylimääräisenä, ja tulimme sieltä takaisin bändinä!"
Jäsenet

Michael Poulsen – laulu, kitara (ex-Dominus)
Jon Larsen – rummut
Kaspar Boye Larsen – bassokitara
Jäsenet > Sessiojäsenet

Jon Dette – rummut (kiertueella 2022)
Flemming C. Lund – kitara (kiertueella 2023)
Jäsenet > Entiset

Franz ”Hellboss” Gottschalk – kitara (2005–2006)
Teddy Vang – kitara (2001–2002)
Thomas Bredahl – kitara (2006–2011)
Anders Kjølholm – bassokitara (2001–2015)
Rob Caggiano – kitara (2013-2023)
Diskografia

The Strength / The Sound / The Songs (2005)
Rock the Rebel / Metal the Devil (2007)
Guitar Gangsters & Cadillac Blood (2008)
Beyond Hell / Above Heaven (2010)
Outlaw Gentlemen & Shady Ladies (2013)
Seal the Deal & Let’s Boogie (2016)
Rewind, Replay, Rebound (2019)
Servant of the Mind (2021)
God of Angels Trust (2025)
Esiintymiset Suomessa

| --- | --- |
 4. helmikuuta 2008 Tuska Winter War, Megadethin lämmittelijänä, Helsinki  13. toukokuuta 2008 Tavastia-klubi, Helsinki  14. toukokuuta 2008 Klubi, Turku  15. toukokuuta 2008 Klubi, Tampere  3. elokuuta 2008 Ankkarock, Vantaa  9. elokuuta 2008 Jurassic Rock, Mikkeli  22. tammikuuta 2009 Club Teatria, Oulu  23. tammikuuta 2009 Lutakko, Jyväskylä  24. tammikuuta 2009 Rytmikorjaamo, Seinäjoki  25. tammikuuta 2009 Kaapelitehdas, Helsinki  26. tammikuuta 2009 Pakkahuone, Tampere  12. kesäkuuta 2009 Provinssirock, Seinäjoki  28. kesäkuuta 2009 Tuska, Helsinki  5. heinäkuuta 2009 Ruisrock, Turku  2. elokuuta 2009 Ankkarock, Vantaa :  7. elokuuta 2010 Sonisphere, Pori  11. lokakuuta 2010 Turkuhalli, Turku  12. lokakuuta 2010 Pakkahuone, Tampere  13. lokakuuta 2010 Jäähalli, Helsinki  15. lokakuuta 2010 Club Teatria, Oulu  19. kesäkuuta 2011 Provinssirock, Seinäjoki  9. kesäkuuta 2013 Sauna Open Air, Tampere  28. marraskuuta 2013 Hartwall Arena, Helsinki  25. heinäkuuta 2014 Qstock, Oulu  17. heinäkuuta 2016 Ilosaarirock, Joensuu  24. lokakuuta 2016 Hartwall Arena, Helsinki  28. kesäkuuta 2018 Provinssi, Seinäjoki  23. lokakuuta 2022 Nokia Arena, Tampere  10. kesäkuuta 2023 Rockfest, Hyvinkää  15. lokakuuta 2025 Nokia Arena, Tampere
Aiheesta muualla

www.volbeat.dk (englanniksi)
| Auktoriteettitunnisteet  |
| --- | --- |
Kansainväliset:  ISNI 2  VIAF 
Kansalliset:  Ranska  BnF data  Saksa  Yhdysvallat  Tšekki 
Taiteenala:  MusicBrainz 
Muut:  IdRef 
Volbeat
|  Michael Poulsen  Jon Larsen  Kaspar Boye Larsen >  Franz ”Hellboss” Gottschalk  Teddy Vang  Thomas Bredahl  Anders Kjølholm  Rob Caggiano  |
| --- | --- |
Studioalbumit:  The Strength / The Sound / The Songs  Rock the Rebel / Metal the Devil  Guitar Gangsters & Cadillac Blood  Beyond Hell / Above Heaven  Outlaw Gentlemen & Shady Ladies  Seal the Deal & Let’s Boogie  Rewind, Replay, Rebound  Servant of the Mind 
Livealbumit:  Live from Beyond Hell/Above Heaven  Let's Boogie!  Rewind, Replay, Rebound: Live in Deutschland 
Videoalbumit:  Live in a Pool of Booze  Live: Sold Out!  Live from Beyond Hell/Above Heaven  Let’s Boogie! 
Singlet:  I Only Wanna Be with You  Sad Man’s Tongue  The Garden’s Tale  Radio Girl  Maybellene i Hofteholder  Mary Ann’s Place  We  Fallen  Heaven nor Hell  7 Shots  16 Dollars  A Warrior’s Call  Still Counting  Cape of Our Hero  The Hangman’s Body Count  Lola Montez  The Nameless One  Lonesome Rider  Dead but Rising  Doc Holliday  The Devil’s Bleeding Crown  For Evigt  Seal the Deal  Black Rose  Leviathan  Last Day Under the Sun  Cheapside Sloggers  Pelvis on Fire  Die to Live  Wait a Minute My Girl  Dagen Før  Shotgun Blues  Becoming  The Sacred Stones  Temple Of Ekur
Samuli Aaltonen (toimittaja)

Samuli Aaltonen on suomalainen radiotoimittaja, -juontaja ja tuottaja. Hän toimii Ylen alueiden aamulähetysten vastaavana radiotuottajana. Aaltonen tuli tunnetuksi 1990-luvulla Radiomafian suorasta iltapäivän keskusteluohjelmasta Kansakunnan kahvitunti. Aaltonen irtisanoutui Radiomafiasta vuonna 1999 juonnettuaan suoran lähetyksen päihtyneenä.
Aaltonen on työskennellyt myös Radio Novan ohjelmapäällikkönä ja Radio Nostalgian kanavapäällikkönä. Aaltonen alkoi tehdä nuortenohjelmaa Ylen Lahden aluetoimitukselle jo 16-vuotiaana. Vuonna 1987 Aaltonen oli perustamassa Rytmiradio Lahtea, jolle hän myös teki ohjelmia. Hän oli perustajana myös lyhytikäisessä mikkeliläisessä paikallisradiossa Radio Aaltosessa.
Oscar Björnstjerna

| Oscar Björnstjerna |
| --- | --- |
 Oscar Björnstjerna vuonna 1881.
Ruotsin ulkoministeri
 17. joulukuuta 1872 – 19. huhtikuuta 1880  
Edeltäjä:  Baltzar von Platen
Seuraaja:  Carl Hochschild
Valtiopäiväedustaja
 Ensimmäinen kamari 1874–1901  
Henkilötiedot
Koko nimi:  Oscar Magnus Fredrik Björnstjerna
Syntynyt: 6. maaliskuuta 1819 Tukholma, Ruotsi
Kuollut: 2. syyskuuta 1905 (86 vuotta) Tukholma, Ruotsi
Oscar Magnus Fredrik Björnstjerna (6. maaliskuuta 1819 Tukholma – 2. syyskuuta 1905 Tukholma) oli ruotsalainen diplomaatti ja poliitikko. Björnstjerna toimi Ruotsin ulkoasiainministerinä vuodesta 1872 vuoteen 1880 ja parlamentin ensimmäisen kamarin edustajana vuodesta 1874 vuoteen 1901.
Kuningas Oskar II nimitti Björnstjernan ulkoasiainministeriksi  vuonna 1872  Baltzar von Platenin seuraajaksi. Björnstjerna erosi tehtävästä 19. huhtikuuta vuonna 1880.
Björnstjerna oli naimaton ja sotilasarvoltaan kenraalimajuri.
Aiheesta muualla

Svensk biografiskt lexikon (ruotsiksi)
Kuvia tai muita tiedostoja aiheesta Oscar Björnstjerna Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Ruotsi 
Taiteenala:  KulturNav
Hans Blix

| Hans Blix |
| --- | --- |
 Hans Blix vuonna 2013.
Kansainvälisen atomienergiajärjestön kolmas puheenjohtaja
 1981 – 1. joulukuuta 1997  
Edeltäjä:  Sigvard Eklund
Seuraaja:  Mohamed ElBaradei
Ruotsin ulkoministeri
 18.10.1978–12.10.1979  
Pääministeri:  Ola Ullsten
Edeltäjä:  Karin Söder
Seuraaja:  Ola Ullsten
Henkilötiedot
Syntynyt: 28. kesäkuuta 1928 (ikä 96) Uppsala
Tiedot
Puolue:  Kansanpuolue liberaalit
Hans Martin Blix (s. 28. kesäkuuta 1928 Uppsala) on ruotsalainen diplomaatti ja poliitikko. Blix toimi Ruotsin ulkoministerinä vuosina 1978–1979 ja Kansainvälinen atomienergiajärjestön (IAEA) johtajana vuosina 1981–1997. Hänet tunnetaan myös Irakin joukkotuhoaseita etsineen YK:n alaisen UNMOVIC-komission puheenjohtajana 2000-2003.
Aiheesta muualla

Kuvia tai muita tiedostoja aiheesta Hans Blix Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Saksa  Israel  Yhdysvallat  Ruotsi  Japani  Alankomaat  Puola 
Tieteilijät:  CiNii 
Henkilöt:  Deutsche Biographie  DDB 
Muut:  NARA  SNAC  IdRef
Eva-Lisa Viljanen

Eva-Lisa von Heininger (o.s. Viljanen myöh. Lönnberg; 19. tammikuuta 1911 – 24. lokakuuta 1981) oli suomalainen ohjaaja ja elokuvaaja, joka teki joitakin lyhyitä dokumenttielokuvia.
Eva-Lisa Viljasta pidetään Suomen ensimmäisenä naispuolisena elokuvantekijänä. Hänen ensimmäinen elokuvansa oli Kalastusta Jäämerellä (1932). Hän ohjasi tai kuvasi vuosien 1932–1940 aikana kaikkiaan kuusi elokuvaa. Elokuvat olivat pääosin eräänlaisia matkadokumentteja. Hänestä kirjoitettiin jo aikanaan elokuva-ajan julkaisuissa. Viljasen kuvaama Karoliinien jäljillä (1940) oli Suomi-Filmin tuottama lyhytdokumentti. Siinä selostajana toimi Veikko Itkonen. Viljasella oli myös rooli Valentin Vaalan elokuvassa Neiti Tuittupää.
Eva-Lisa Viljanen oli vuorineuvos Matti Viljasen tytär. Vuonna 1937 hän meni naimisiin Suomi-Filmin teatteripäällikön Erik Lönnbergin kanssa. Myöhemmin Viljanen kantoi nimeä kreivitär Eva von Heininger. Viljanen kuoli vuonna 1981 ja hänet on haudattu Hietaniemen hautausmaalle Helsinkiin vanhempiensa hautaan.
Aiheesta muualla

Eva-Lisa Viljanen : Brasilia - mahdollisuuksien maa, Helsingin Sanomat, 27.05.1934, nro 139, s. 31, Kansalliskirjaston digitaaliset aineistot
| --- | --- |
Auktoriteettitunnisteet: Henkilöt :  Elonet
Tobias Billström

| Tobias Billström |
| --- | --- |
 Tobias Billström vuonna 2024.
Ruotsin ulkoministeri
 Kristerssonin hallitus 18. lokakuuta 2022 – 10. syyskuuta 2024  
Edeltäjä:  Ann Linde
Seuraaja:  Maria Malmer Stenergard
Maltillisen kokoomuksen ryhmänjohtaja valtiopäivillä
 3. lokakuuta 2017 – 18. lokakuuta 2022  
Edeltäjä:  Jessica Polfjärd
Seuraaja:  Mattias Karlsson
Ruotsin valtiopäivien 1. varapuhemies
 29. syyskuuta 2014 – 11. lokakuuta 2017  
Edeltäjä:  Susanne Eberstein
Seuraaja:  Ewa Thalén Finné
Ruotsin työmarkkinaministeri
 Reinfeldtin hallitus 7. heinäkuuta 2010 – 5. lokakuuta 2010  
Edeltäjä:  Sven Otto Littorin
Seuraaja:  Hillevi Engström
Ruotsin maahanmuuttoministeri
 Reinfeldtin hallitus 6. lokakuuta 2006 – 29. syyskuuta 2014  
Edeltäjä:  Barbro Holmberg
Seuraaja:  Morgan Johansson
Valtiopäiväedustaja
 Malmön vaalipiiri 2002–2024  
Henkilötiedot
Koko nimi:  Tobias Lennart Billström
Syntynyt: 27. joulukuuta 1973 (ikä 51) Malmö, Ruotsi
Tiedot
Puolue:  maltillinen kokoomus
Koulutus:  Lundin yliopisto
Aiheesta muualla
www.tobiasbillstrom.com
Tobias Lennart Billström (s. 27. joulukuuta 1973 Malmö) on ruotsalainen maltillisen kokoomuksen poliitikko, joka toimi Ruotsin ulkoministerinä vuosina 2022–2024. Hän on istunut valtiopäivillä vuosina 2002–2024 ja toiminut siellä 1. varapuhemiehenä vuosina 2014–2017 sekä maltillisen kokoomuksen ryhmänjohtajana 2017–2022. Billström oli Ruotsin maahanmuuttoministeri koko Reinfeldtin hallituksen vallassaoloajan sekä lyhyen aikaa työmarkkinaministeri vuonna 2010. Billström on opiskellut historiaa Lundin yliopistossa. Billström ilmoitti 4. syyskuuta 2024 eroavansa ulkoministerin tehtävästä. Ero astuu voimaan tiistaina 10. syyskuuta 2024, jolloin Ruotsin valtiopäivien syysistuntokausi alkaa.  Samalla hän jätti myös kansanedustajan työnsä.
Aiheesta muualla

Kuvia tai muita tiedostoja aiheesta Tobias Billström Wikimedia Commonsissa
Tobias Billström Ruotsin valtiopäivien verkkosivuilla (ruotsiksi)
| 0 | 1 | 2 |
| --- | --- | --- |
| Edeltäjä: Ann Linde | Ruotsin ulkoministeri 2022–2024 | Seuraaja: Maria Malmer Stenergard |
RCP-skenaariot

RCP-skenaariot (Representative Concentration Pathway) ovat ilmastonmuutosskenaarioita, joilla ennustetaan tulevia kasvihuonekaasupitoisuuksia. Nämä skenaariot kuvaavat tulevia kasvihuonekaasupitoisuuksia (ei päästöjä), ja hallitustenvälinen ilmastonmuutospaneeli IPCC on hyväksynyt ne. Mallit kuvaavat erilaisia ilmastonmuutosskenaarioita, joita kaikkia pidettiin mahdollisina tulevina vuosina syntyvien kasvihuonekaasupäästöjen määrän mukaan.  RCP:t (alun perin RCP2.6, RCP4.5, RCP6 ja RCP8.5) on merkitty säteilypakotearvojen odotettujen muutosten mukaan vuodesta 1750 vuoteen 2100 (2,6, 4,5, 6 ja 8,5 W/m2). Näitä neljää skenaariota alettiin käyttää ilmastomallinnukseen ja -tutkimukseen IPCC:n viidennessä arviointiraportissa (AR5) vuonna 2014. Korkeammat arvot tarkoittavat suurempia kasvihuonekaasupäästöjä ja siten korkeampia maapallon pintalämpötiloja ja ilmastonmuutoksen selvempiä vaikutuksia. Alhaisemmat RCP-arvot ovat toisaalta toivottavampia ihmisille, mutta niiden saavuttaminen edellyttää tiukempia ilmastonmuutoksen hillitsemistoimia.
Thorbjörn Fälldin

| Thorbjörn Fälldin |
| --- | --- |
 Thorbjörn Fälldin vuonna 1967.
Ruotsin pääministeri
 8.10.1976–18.10.1978 12.10.1979–8.10.1982  
Monarkki:  Kaarle XVI Kustaa
Edeltäjä:  Olof Palme  Ola Ullsten
Seuraaja:  Ola Ullsten Olof Palme
Henkilötiedot
Syntynyt: 24. huhtikuuta 1926 Högsjö, Härnösandin kunta, Ångermanland
Kuollut: 23. heinäkuuta 2016 (90 vuotta)
Ammatti:  maanviljelijä
Puoliso:  Solveig Fälldin
Tiedot
Puolue:  Keskustapuolue
 Nimikirjoitus
Nils Olof Thorbjörn Fälldin (24. huhtikuuta 1926 – 23. heinäkuuta 2016) oli ruotsalainen poliitikko keskustapuolueesta. Hän toimi kolmen hallituksen pääministerinä vuosien 1976 ja 1982 välillä ja puolueensa puheenjohtajana vuosina 1971–1985. Fälldinin aloittaessa pääministerinä vuonna 1976 oli hän ensimmäinen muusta kuin sosiaalidemokraattisesta puolueesta valittu pääministeri Ruotsissa neljäänkymmeneen vuoteen.
Elämä

Fälldin varttui maanviljelijäperheessä Ångermanlandissa. Hän työskenteli perheen tilalla jo teini-ikäisenä, mutta käytti kaikki opiskelumahdollisuudet hyväkseen. Hän opiskeli kauppatiedettä kirjekurssilla ja auttoi seudun tilallisia sitten kirjanpidossa maksua vastaan. Hän kirjoitti ylioppilaaksi yksityisesti vuonna 1945. Ruotsin valtiopäiville hän nousi vuonna 1958.
Fälldin osti perheen tilan vaimonsa kanssa vuonna 1955 ja asui siellä kaikki poliitikkovuotensa. Jopa pääministerinä ollessaan hän ajoi viikonlopuksi kotipaikkakunnalle.
Vuonna 1969 Fälldin voitti kilpailun puolueensa varapuheenjohtajuudesta Johannes Antonssonia vastaan ja vuonna 1971 hän seurasi Gunnar Hedlundia puolueen puheenjohtajana.  Fälldin ehdotti vuonna 1973 keskustapuolueen ja kansanpuolue liberaalien yhdistämistä. Ehdotus ei saanut kuitenkaan keskustapuolueen jäsenistön enemmistön tukea.
Vuosien 1973 ja 1976 vaaliväittelyissä korostui puoluejohtajien erilainen tyyli, kun vastakkain asettuivat rauhallisesti, lähes hitaasti artikuloiva Fälldin ja nopeista, terävistä repliikeistään tunnettu Olof Palme. Palme kutsui Fälldinia lammasfarmariksi.
Koska keskustapuolue oli tuolloin Ruotsin suurin ei-sosialistinen puolue, Fälldin oli porvarien pääministeriehdokas vuoden 1976 valtiopäivävaaleissa. Porvarit voittivat vaalit ja keskustapuolue, kansanpuolue liberaalit ja maltillinen kokoomus muodostivat enemmistöhallituksen. Hallitusyhteistyötä leimasivat kuitenkin riidat ydinvoiman lisärakentamisesta ja Fälldin erosi pääministerin paikalta vuonna 1978. Kansanpuolue liberaalit muodosti Ola Ullstenin johtaman vähemmistöhallituksen.
Vuoden 1979 valtiopäivävaalien jälkeen Fälldin sai uudelleen pääministerin paikan ja hän muodosti toisen hallituksensa vanhalta pohjalta. Hallitus kesti kaksi vuotta, kunnes maltillinen kokoomus jätti hallituksen veropolitiikkaa koskevien erimielisyyksien vuoksi. Keskustapuolueen ja kansanpuolueen hallitus jatkoi vuoden 1982 vaaleihin asti, joissa sosiaalidemokraatit palasivat valtaan.
Vuonna 1985 tulleen toisen vaalitappionsa jälkeen Fälldin jätti keskustapuolueen puheenjohtajuuden ja myöhemmin samana vuonna myös parlamenttipaikkansa. Jätettyään politiikan hän toimi muun muassa Föreningsbankenin ja Televerketin hallitusten puheenjohtajana. Hän kuului myös Olof Palmen murhaa tutkineeseen komiteaan.
Kirjallisuutta

Björn Elmbrant: Fälldin (1991)
Dick Erixon: Rikstingstalen: en studie av Thorbjörn Fälldins Budskap (1996)
Thorbjörn Fälldin: En bonde blir statsminister (1998)
Aiheesta muualla

Kuvia tai muita tiedostoja aiheesta Thorbjörn Fälldin Wikimedia Commonsissa
Thorbjörn Fälldinin muistokirjoitus Helsingin Sanomissa (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä: Olof PalmeOla Ullsten | Ruotsin pääministeri 1976–19781979–1982 | Seuraaja: Ola UllstenOlof Palme |
| n k Ruotsin pääministerit |
| --- | --- | --- |
:  De Geer  Posse  Thyselius  Themptander  Bildt  Åkerhielm  Boström  von Otter  Boström  Ramstedt  Lundeberg  Staaff  Lindman  Staaff  Hammaskjöld  Swartz  Edén  Branting  De Geer  von Sydow  Branting  Trygger  Branting  Sandler  Ekman  Lindman  Ekman  Hamrin  Hansson  Pehrsson-Bramstorp  Hansson  Erlander  Palme  Fälldin  Ullsten  Fälldin  Palme  Carlsson  Bildt  Carlsson  Persson  Reinfeldt  Löfven  Andersson  Kristersson 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Ruotsi  Alankomaat 
Henkilöt:  Deutsche Biographie 
Muut:  IdRef
Linda Wiklund

| Linda Wiklund> Henkilötiedot |
| --- | --- |
Koko nimi:  Linda Marlene Wiklund
Syntynyt: 2. kesäkuuta 1988 (ikä 36) Turku
Ammatti:  näyttelijä
Puoliso:  Mikko Nousiainen (2014–)
Näyttelijä
Aktiivisena:  2015–
Aiheesta muualla
IMDb 
Elonet
Linda Wiklund (s. 2. kesäkuuta 1988 Turku) on suomalainen näyttelijä. Hän aloitti näyttelemisen 12-vuotiaana Turun Nuoressa Teatterissa ja valmistui vuonna 2015 Teatterikorkeakoulusta teatteritaiteen maisteriksi.
Wiklund on näytellyt muun muassa Kansallisteatterissa, Tampereen Teatterissa ja Espoon Kaupunginteatterissa ja Turun kaupunginteatterissa ja Helsingin kaupunginteatterissa.
Vuonna 2017 Wiklund näytteli Annaa Suomen Konttori-sarjassa. Seuraavana vuonna hän oli yksi MTV3:n komediaohjelma Kingin näyttelijöistä. Wiklund näytteli Heikki Silvennoisen tytärtä Saijaa Kummeli esittää: Kontio & Parmas -televisiosarjassa, jota tuotettiin neljä kautta vuosina 2018–2023. Hän oli myös yksi Putouksen 15:n ja 16. tuotantokauden näyttelijöistä vuosina 2023–2024.
Hän on sukua Turun tunnetuimman tavaratalon Sokos Wiklundin perustajalle Axel Wiklundille. Linda Wiklund on naimisissa näyttelijä Mikko Nousiaisen kanssa. Nousiaisella ja Wiklundilla on kesällä 2019 syntynyt poika ja vuonna 2021 syntynyt tytär.
Filmografia > Elokuvat

| Vuosi | Elokuva | Rooli |
| --- | --- | --- |
| 2017 | Wendy and the Refugee Neverland | Ilona |
| 2018 | Valmentaja | Nina |
| 2019 | Fingerpori | Irma |
| 2025 | Häjyt 2 | Terhi |
Filmografia > Televisiosarjat

| Vuosi | Sarja | Rooli |
| --- | --- | --- |
| 2017–2019 | Konttori | Anna |
| 2018–2023 | Kummeli esittää: Kontio & Parmas | Saija |
| 2018 | Kingi | useita rooleja |
| 2018 | Gaala | useita rooleja |
| 2020 | Lasten tasavalta | Hupilauantain hahmo |
| 2021 | Kioski | äiti |
| 2021 | Roba | Anni |
| 2021 | Modernit miehet | Hilda |
| 2023 | Jarkko Tammisen maailma | useita rooleja |
| 2023–2024 | Putous | useita rooleja |
Teatterirooleja

Vadelmavenepakolainen, Tampereen Teatteri 2012
Nelinpeli, Mustion kesäteatteri 2013
Vuosisadan Rakkaustarinat, Kansallisteatteri 2013
Pohjalla, Kansallisteatteri 2014
Hockey Night, Turun Kaupunginteatteri 2015
Toimitusjohtaja, Espoon Kaupunginteatteri 2015
Linnan juhlat, Turun Kaupunginteatteri 2016
Fingerpori, Emma Teatteri 2017
Mieletön elokuvan historia, Linnateatteri 2017
Sketsijengi, Peacock-teatteri 2019
Aiheesta muualla

Linda Wiklund Internet Movie Databasessa. (englanniksi)
Linda Wiklund Elonetissä.
| --- | --- |
Auktoriteettitunnisteet: Henkilöt :  Elonet